text: 1938-ci ildə Həzrət Süleymanov Göyçay Rayon Zəhmətkeş Deputatları Soveti İcraiyyə Komitəsinin sədri, 1940-cı ildə isə Azərbaycan Kommunist Partiyası Göyçay Rayon Komitəsinin birinci katibi seçilmiş, 1942-ci ildən 1962-ci ilədək SSRİ Tədarük Nazirliyinin (1946-cı ilədək SSRİ Xalq Tədarük Komissarlığının) Azərbaycan SSR müvəkkili vəzifəsində işləmişdir. Həzrət Süleymanov Sov. İKP MK yanında Ali Partiya Məktəbində təhsil almış, buranı 1953-cü ildə bitirmişdir. 1962-ci ildə Azərbaycan SSR Dövlət Plan Komitəsi sədrinin müavini vəzifəsinə təyin edilmişdir.